ลูกกินนมเราอยู่ ไปฉีดยาคุมมา ลูกผอมลง จากที่หน้าอ้วนๆ ใหญ่ๆ รู้สึกว่า หน้าลูกเล็กลงกว่าเดิมมาก เป็นเพราะยาคุมมั้ยคะ กังวลมากเลยค่ะ
สวัสดีค่ะ การฉีดยาคุมเป็นวิธีการคุมกำเนิดที่มีประสิทธิภาพดี มีผลข้างเคียงได้น้อย และค่อนข้างปลอดภัยสำหรับมารดาที่ให้นมบุตร ยังไม่เคยมีรายงานว่ายาฉีดคุมกำเนิดจะสามารถผ่านเข้าน้ำนมไปเปลี่ยนแปลงโครงสร้างของใบหน้าบุตรได้ จากอาการที่กล่าวมา ถ้าหน้าเล็กลงอย่างผิดปกติจริงๆ อาจเป็นจากโรคของตัวบุตรเอง เช่นกระดูกโครงหน้ามีความผิดปกติ กล้ามเนื้อลีบหรือฝ่อจากระบบประสาทถูกทำลาย เป็นต้น แนะนำให้พาไปพบแพทย์เด็กเพื่อตรวจประเมินอีกครั้งค่ะ